Komse

Komse er ei tradisjonell samisk vogge som kan bæres på ryggen.

Samisk vogge 
En komse er lagd av en uthult trestamme som er trau- eller båtformet og breiere øverst enn nederst. Denne er trukket med barket reinskinn og utstyrt med en faststående kalesje av barket skinn som er spent over bøyde trespiler ved hodeenden. Fra forkanten på kalesjen går det sterke, vevde bånd og snorer ned til fotenden som tar av for støt under bæring og reiser. I komsen ligger barnet snørt omhyggelig ned i kluter og fine skinn av reinkalv, hare eller lam. Det innsvøpte barnet hviler på et underlag av hvitmose eller lange, myke reinhår fra njávvi, altså fra halshårene på reinsdyret, samt på tørket knusk fra morknet bjørk. Barnet kan derfor også være ute i sterk kulde. En komse med barn kan fraktes i pulk eller kløv, henges opp på en grein eller stilles på ende ned i snøen mens mora gjør arbeidet sitt.

Liknende bærbare vogger

Andre betydninger 
Ordet komse kan også brukes om en øse.

Komse kan dessuten betegne et eldre fartøy som i fasong likner en jekte, er udekket, råseilsrigget, brei og rundbygd, oftest tverr i akterenden. Slike ble brukt i ulike størrelser i Troms fra 1700-tallet til innpå 1900-tallet for å frakte varer og som føringsbåt i fisket.

Se også 
 Pulk, båtformet slede eller kjelke til vinterskyss, tradisjonelt med rein
 Vugge
 Kont, avstivet bærekurv til å ha på ryggen
 Barnevogn
 Reiving, svøping av spedbarn

Referanser

Eksterne lenker 
 
 Film om å lage en samisk komse (1973)

Samisk kultur
Barn
Beholdere
Transportmidler
Samiske ord og uttrykk